Polițiști din cadrul Secției 4 Poliție Craiova au fost sesizați miercuri seară, ora 20.00, de către o femeie, de 81 de ani, din municipiul Craiova, cu privire la faptul că, în cursul zilei, soțul său, Dumitru Bufu, de 86 de ani, a plecat de la domiciliul comun și nu a mai revenit.
Semnalmente: înălţime 1,75 m, greutate 80 de kg, părul alb, tuns scurt, ochii albaștri.
La momentul plecării acesta purta o cămașă neagră cu dungi albe, vestă de culoare grena, sacou maro închis, pantaloni de trening de culoare negru, o șapcă de culoare maro și pantofi negri.
Persoanele care dețin informații utile cu privire la persoana dispărută sunt rugate să apeleze numărul unic de urgență 112 sau să anunțe cea mai apropiată unitate de poliție.